A 170. sorszámú Habilitációs kutya kiképzője megnevezésű szakképesítés szakmai és vizsgakövetelménye

1. AZ ORSZÁGOS KÉPZÉSI JEGYZÉKBEN SZEREPLŐ ADATOK
   1. A szakképesítés azonosító száma: 52 810 01
   2. Szakképesítés megnevezése: Habilitációs kutya kiképzője
   3. Iskolai rendszerű szakképzésben a szakképzési évfolyamok száma: -
   4. Iskolarendszeren kívüli szakképzésben az óraszám: 600-720
2. EGYÉB ADATOK
   1. A képzés megkezdésének feltételei:
      1. Iskolai előképzettség: érettségi végzettség
      2. Bemeneti kompetenciák: -
   2. Szakmai előképzettség: -
   3. Előírt gyakorlat: -
   4. Egészségügyi alkalmassági követelmények: A 33/1998. (VI. 24.) NM rendelet 1§ b) pontja szerinti alkalmassági vizsgálat. Pl kizáró ok: érzékszervi és/vagy mentális akadályozottság.
   5. Pályaalkalmassági követelmények: -
   6. Elméleti képzési idő aránya: 40%
   7. Gyakorlati képzési idő aránya: 60 %
   8. Szintvizsga: -
3. PÁLYATÜKÖR

3.1 A szakképesítéssel legjellemzőbben betölthető munkakör(ök), foglalkozás(ok)

|  |  |  |
| --- | --- | --- |
| FEOR száma | FEOR megnevezése | A szakképesítéssel betölthető munkakör(ök) |
| 5319 | Egyéb személyi szolgáltatási foglalkozások | Habilitációskutya-kiképző |

3.2 A szakképesítés munkaterületének rövid leírása:

A Habilitációskutya kiképzője speciálisan képzett terápiás kutyával vesz részt fejlesztő terápiás foglalkozáson, amelyek során hatékonyan együttműködik a terapeutával. Ezen kívül felkészít leendő terápiás kutyákat és felvezetőiket a terápiás vizsgára és a terápiás foglalkozásokon való szakszerű részvételre.

A szakképesítéssel rendelkező képes:

* megfelelő viselkedésű habilitációs kutyák kiválasztására
* alkalmazni a modern kutyakiképzési módszereket (klikkertréning, dummytréning, halti, ignorálás, figyelemelterelés, jutalmazási és büntetési technikák, stb.) különböző fajtájú és személyiségű kutyák magas szintű
  + szocializációja
  + alapkiképzése
  + fejlesztő terápiás munkára való felkészítése során
* kutyák hibás viselkedésformáinak korrekciójára
* a kutyák egészségvédelmével és jólétével kapcsolatos teendők felmérésére, biztosítására
* megfelelően kommunikálni és együttműködni a kiképzőkkel, felvezetőkkel, terapeutákkal (pl. gyógypedagógusokkal) és kliensekkel
* szükség esetén a konfliktushelyzetek megnyugtató kezelésére

3.3 Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **A kapcsolódás módja** |
| 3.3.3. | 53 810 02 | Mozgássérültet segítő kutya kiképzője | szakképesítés-ráépülés |
| 3.3.4. | 53 810 01 | Jelzőkutya kiképzője | szakképesítés-ráépülés |
| 3.3.5. | 53 810 03 | Vakvezetőkutya kiképzője | szakképesítés-ráépülés |

1. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10545-12 | A kutyák viselkedése, állatjólét |
| 4.4. | 10546-12 | Terápiás kutyák alkalmazása |
| 4.5. | 10547-12 | Kommunikáció és konfliktuskezelés |
| 4.6. | 10548-12 | A habilitációs kutyák kiképzése |
| 4.7. | 11498-12 | Foglalkoztatás I (érettségire épülő képzések esetén) |
| 4.8. | 11499-12 | Foglalkoztatás II. |
| 4.9. | 11500-12 | Munkahelyi egészség és biztonság |

1. VIZSGÁZTATÁSI KÖVETELMÉNYEK
   1. A komplex szakmai vizsgára bocsátás feltételei:

Iskolarendszeren kívüli szakképzésben esetén:

* Az 5.2. pontban előírt valamennyi modulzáró vizsga eredményes letétele
* Igazolás a kutyakiképzés helyszínén (terepen) végzett kiképzési gyakorlatok legalább 80%-án való részvételről.
* Igazolás az intézményben folytatott terápiás gyakorlatok legalább 80%-án való részvételről.  
  1. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1**.** | **A** szakképesítés **szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10545-12 | A kutyák viselkedése, állatjólét | szóbeli |
| 5.2.4. | 10546-12 | Terápiás kutyák alkalmazása | gyakorlat és szóbeli |
| 5.2.5. | 10547-12 | Kommunikáció és konfliktuskezelés | szóbeli |
| 5.2.6. | 10548-12 | A habilitációs kutyák kiképzése | gyakorlat és szóbeli |
| 5.2.4. | 11498-12 | Foglalkoztatás I (érettségire épülő képzések esetén) | írásbeli |
| 5.2.5. | 11499-12 | Foglalkoztatás II. | írásbeli |
| 5.2.6. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

* 1. A komplex szakmai vizsga vizsgatevékenységei és vizsgafeladatai:

A szakmai bizonyítványba kerülő érdemjegy a vizsgafeladatoknál szereplő arányszám számításával történik.

* + 1. Gyakorlati vizsgatevékenység

A) A vizsgafeladat megnevezése: Kutyakiképzés gyakorlat

A vizsgafeladat ismertetése: A vizsgázó tételsorból húz, és a kapott feladat megtanításának módszereit és folyamatát a képző intézmény által biztosított, megfelelő képzettségi szinten lévő kutyákkal és felvezetőikkel mutatja be kiképzési feladatok elvégzésére alkalmas eszközökkel ellátott területen.

A vizsgafeladat végrehajtása alapképzés kezdeti vagy haladó fázisában lévő kutyát igényel.

A vizsgafeladat időtartama: 15 perc

A vizsgafeladat aránya: 30 %

B) A vizsgafeladat megnevezése: Terápiás kutyák alkalmazása

A vizsgafeladat ismertetése: A vizsgázó a vizsgával rendelkező kutya bevonásával egy rövid fejlesztő foglalkozást tart az együttműködő (és a klienscsoportot ismerő) hivatásos szakemberrel (gyógypedagógus, pszichológus…) közösen. A vizsgát megelőzően módot kell adni a vizsgázónak a kliensek állapotának megismerésére és a foglalkozás tematikájának az együttműködő terapeutával való egyeztetésére.

A vizsgafeladat végrehajtása vizsgázott terápiás kutyát igényel.

A vizsgafeladat időtartama: 20 perc

A vizsgafeladat aránya: 30 %

* + 1. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

* + 1. Szóbeli vizsgatevékenység

A vizsgafeladat megnevezése: Komplex szóbeli tételsor.

A vizsgafeladat ismertetése:

Válaszadás a vizsgakövetelmények alapján központilag összeállított, előre kiadott tételsorokból húzott kérdésekre. A szóbeli központilag összeállított vizsga kérdései a 4. Szakmai követelmények fejezetben megadott témakörök mindegyikét tartalmazza, a 11497-12, 11499-12, 11500-12 modulok kivételével.

.

A vizsga időtartama: 55 perc (felkészülési idő 15 perc, válaszadási idő: 40 perc)

A vizsgarész értékelési súlyaránya: 40 %

* 1. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A vizsga személyi és egyéb speciális feltételei:

|  |
| --- |
| Különböző korú képzetlen és alapképzett kutyák (minimum 5 kutya/3 vizsgázó) |
| Vizsgázott terápiás kutyák (1 kutya/3 vizsgázó) |
| Terápiás helyszín klienscsoporttal (minimum 5 kliens / 3 vizsgázó) |

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában

A szakképesítéssel kapcsolatos előírások [www.ncsszi.hu](http://www.ncsszi.hu) weblapon érhetők el, a Szakképzési Főosztály oldalán.

* 1. A szakmai vizsga értékelésének a szakmai vizsgaszabályzattól eltérő szempontjai: -

1. eszköz- és felszerelési jegyzék

|  |
| --- |
| **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| Számítógép, szoftverek, projektor |
| Állatszállító jármű |
| Box, kosár |
| Nyakörv, pórázok |
| Hámok (eltérő méretben) |
| Apportozáshoz tárgyak, dummy |
| Képzési segédeszközök: klikker, halti, jutalomfalat |
| Terápiás fejlesztőeszközök |
| Kiképzőpálya akadályokkal |
| Beltéri gyakorlóterület (nagyobb terem), ahová kutya bevihető |

1. EGYEBEK

Terápiás gyakorlatot csak olyan intézményben lehet folytatni, ahol valamely, a Magyar Terápiás és Segítőkutyás Szövetség Egyesületnél regisztrált terápiás kutyakiképző szervezet már rendezett a Magyar Terápiás és Segítőkutyás Szövetség Egyesület által felügyelt vizsgát, és ahol biztosítani lehet, hogy a gyakorlatok során szakképzett személyzet, illetve a gyakorlatban részt vevő terápiás bizonyítvánnyal rendelkező kutya és felvezetője van jelen.

**A szakmai vizsgabizottságban való részvételre kijelölt szakmai szervezet:**

Magyar Terápiás és Segítőkutyás Szövetség Egyesület (4030 Debrecen, Mikepércsi u. 65. fszt. 4. [*www.matesze.hu*](http://www.matesze.hu)*)*